Canción de cuna

Canción de cuna (Lulkanto) estas hispana filmo de 1994 reĝisorita de José Luis Garci kun ĉefaktoroj Alfredo Landa, Fiorella Faltoyano, Amparo Larrañaga, Carmelo Gómez kaj Maribel Verdú. Ĝi estas bazita sur la samnoma teatraĵo de María Lejárraga kaj estis premierita la 15an de aprilo 1994. Estas kvar kinaj versioj antaŭaj, nome de jenaj jaroj: 1933, 1941, 1953 kaj 1961.

Intrigo

Ĵusnaskiĝintino, nome Teresa (Maribel Verdú) aperas abandonita ĉe la pordo de konvento en Hispanio fine de la 19-a jarcento. La tieaj monaĥinoj, estritaj de abatino Teresa (Fiorella Faltoyano) apogita de la cetero de la koleginoj nome Marcela (Amparo Larrañaga), Vicaria (María Massip), la novicestrino (Virginia Mataix), Juana de la Cruz (Diana Peñalver) kaj Tornera (pordistino, María Luisa Ponte) decidas entrepreni ŝian edukadon konvinkinte don José (Alfredo Landa), la loka kuracisto, ke li adoptu ŝin laŭleĝe. La infanino, kreskiĝas ene de la muroj de la konvento kaj plenkreska, ŝi konis la junan Pablo (Carmelo Gómez), al kiu ŝi enamiĝas kaj edziniĝas, ekfarante novan vivon en Ameriko. 

Geaktoraro kaj roluloj
 Fiorella Faltoyano 	Madre Teresa
 Carmelo Gómez 	Pablo
 Alfredo Landa 	Don José
 Amparo Larrañaga 	Sor Marcela
 Diana Peñalver 	Juana de la Cruz
 María Luisa Ponte 	Tornera
 Maribel Verdú 	Teresa
 María Massip 	Vicaria
 Virginia Mataix 	Novicestrino

Referencoj



Kategorio:Hispanaj filmoj
Kategorio:Filmoj aperintaj en 1994
Kategorio:Dramaj filmoj
Kategorio:Hispanlingvaj filmoj
Kategorio:Filmoj adaptitaj de libroj